Berezuckij a moszkvai Szmena sportiskolában kezdett el futballozni, pályafutását 1999-ben, a Torpedo-ZIL Moszkvában kezdte meg. Később a Csernomorec Novorosszijszkban is megfordult, majd 2001-ben a CSZKA Moszkvához igazolt. Első gólját a 2005-ös UEFA-kupa-döntőben szerezte, ezzel ő is hozzájárult csapata 3-1-es győzelméhez a Sporting CP ellen. Egy Manchester United elleni Bajnokok Ligája-mérkőzés után tiltott anyagot találtak a vizeletében. Az UEFA bizottságának azt mondta, megfázott, ezért gyógyszert vett be, és ezt mutatta ki a vizsgálat. Egymeccses eltiltást kapott.